《忆昔》
明代·林大春

忆昔倾盖交，意气秋霜间。感子故意长，岂独平生欢。

痛饮谁能醉，清量江海宽。奇怀古鲜俦，高情良所叹。

一朝杳言笑，重云分羽翰。狂歌东去越，长镵西入关。

中原思齐驱，远隔河与山。风尘满天地，慎矣颐清颜。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。